CELEX: 32013D0511
Language: lt
Date: 1381190400000
Title: 2013/511/BUSP: 2013 m. spalio 8 d. Politinio ir saugumo komiteto sprendimas EUPOL RD Congo/1/2013, kuriuo pratęsiami Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) vadovo įgaliojimai

19.10.2013   
            
            
               LT
            
            
               Europos Sąjungos oficialusis leidinys
            
            
               L 279/66
            
         POLITINIO IR SAUGUMO KOMITETO SPRENDIMAS EUPOL RD CONGO/1/2013
   2013 m. spalio 8 d.
   kuriuo pratęsiami Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) vadovo įgaliojimai
   (2013/511/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugsėjo 23 d. Tarybos sprendimą 2010/576/BUSP dėl Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) (1), ypač į jo 10 straipsnio 1 dalį,
   kadangi:
   
               (1)
            
            
               pagal Sprendimo 2010/576/BUSP 10 straipsnio 1 dalį Politinis ir saugumo komitetas (toliau – PSK) įgaliojamas pagal Sutarties 38 straipsnio trečią pastraipą priimti atitinkamus sprendimus EUPOL RD Congo politinės kontrolės ir strateginio vadovavimo jai tikslais. Šis įgaliojimas apima įgaliojimą Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) siūlymu skirti misijos vadovą;
            
         
               (2)
            
            
               atsižvelgiant į vyriausiojo įgaliotinio siūlymą, PSK 2010 m. spalio 8 d. pagal Sprendimą EUPOL RD Congo/1/2010 (2) misijos EUPOL RD Congo vadovu nuo 2010 m. spalio 1 d. paskyrė vyriausiąjį inspektorių Jean-Paul RIKIR;
            
         
               (3)
            
            
               atsižvelgiant į vyriausiojo įgaliotinio siūlymą, PSK 2011 m. rugsėjo 16 d. pagal Sprendimą EUPOL RD Congo/1/2011 (3) pratęsė vyriausiojo inspektoriaus Jean-Paul RIKIR kaip misijos EUPOL RD Congo vadovo įgaliojimus iki 2012 m. rugsėjo 30 d.;
            
         
               (4)
            
            
               atsižvelgiant į vyriausiojo įgaliotinio siūlymą, PSK 2012 m. rugsėjo 25 d. pagal Sprendimą EUPOL RD Congo/1/2012 (4) pratęsė vyriausiojo inspektoriaus Jean-Paul RIKIR kaip misijos EUPOL RD Congo vadovo įgaliojimus iki 2013 m. rugsėjo 30 d.;
            
         
               (5)
            
            
               2013 m. rugsėjo 23 d. Taryba priėmė Sprendimą 2013/467/BUSP (5), kuriuo EUPOL RD Congo pratęsiama iki 2014 m. rugsėjo 30 d.;
            
         
               (6)
            
            
               2013 m. rugsėjo 10 d. vyriausiasis įgaliotinis pasiūlė pratęsti vyriausiojo inspektoriaus Jean-Paul RIKIR kaip misijos EUPOL RD Congo vadovo įgaliojimus iki 2014 m. rugsėjo 30 d.;
            
         
               (7)
            
            
               dabartiniai vyriausiojo inspektoriaus Jean-Paul RIKIR kaip EUPOL RD Congo misijos vadovo įgaliojimai baigėsi 2013 m. rugsėjo 30 d., todėl šis sprendimas turėtų būti taikomas nuo 2013 m. spalio 1 d.,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos vykdant saugumo sektoriaus reformą (SSR) ir jos sąsajos su teisingumo sistema Kongo Demokratinėje Respublikoje (EUPOL RD Congo) vadovo vyriausiojo inspektoriaus Jean-Paul RIKIR įgaliojimai pratęsiami iki 2014 m. rugsėjo 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. spalio 1 d.
   
      Priimta Briuselyje 2013 m. spalio 8 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 254, 2010 9 29, p. 33.
   
      (2)  OL L 266, 2010 10 9, p. 60.
   
      (3)  OL L 245, 2011 9 22, p. 21.
   
      (4)  OL L 264, 2012 9 29, p. 13.
   
      (5)  OL L 252, 2013 9 24, p. 27.